CELEX: 32012R0429
Language: ro
Date: 2012-05-22 00:00:00
Title: Regulamentul de punere în aplicare (UE) nr. 429/2012 al Comisiei din 22 mai 2012 de modificare a Regulamentului (UE) nr. 1014/2010 în vederea punerii la dispoziție a unui format comun pentru notificarea erorilor de către producătorii de autoturisme  Text cu relevanță pentru SEE

23.5.2012   
            
            
               RO
            
            
               Jurnalul Oficial al Uniunii Europene
            
            
               L 132/11
            
         REGULAMENTUL DE PUNERE ÎN APLICARE (UE) NR. 429/2012 AL COMISIEI
   din 22 mai 2012
   de modificare a Regulamentului (UE) nr. 1014/2010 în vederea punerii la dispoziție a unui format comun pentru notificarea erorilor de către producătorii de autoturisme
   (Text cu relevanță pentru SEE)
   COMISIA EUROPEANĂ,
   având în vedere Tratatul privind funcționarea Uniunii Europene,
   Având în vedere Regulamentul (CE) nr. 443/2009 al Parlamentului European și al Consiliului din 23 aprilie 2009 de stabilire a standardelor de performanță privind emisiile pentru autoturismele noi, ca parte a abordării integrate a Comunității de a reduce emisiile de CO2 generate de vehiculele ușoare (1), în special articolul 8 alineatul (9) primul paragraf,
   întrucât:
   
               (1)
            
            
               Dat fiind că notificarea de către un producător, în temeiul articolului 8 alineatul (5) primul paragraf din Regulamentul (CE) nr. 443/2009, a unor erori apărute în datele privind emisiile de CO2 reprezintă un pas important în verificarea datelor care constituie baza pentru calculul obiectivelor privind emisiile specifice, precum și emisiile specifice medii pentru toți producătorii, este necesar să se prevadă o procedură transparentă și clară pentru această notificare.
            
         
               (2)
            
            
               De asemenea, este oportun să se prevadă utilizarea unui format comun pentru notificarea erorilor, pentru a se asigura că informațiile notificate de producători Comisiei pot fi verificate și prelucrate în timp util.
            
         
               (3)
            
            
               Măsurile prevăzute de prezentul regulament sunt conforme cu avizul Comitetului privind schimbările climatice,
            
         ADOPTĂ PREZENTUL REGULAMENT:
   Articolul 1
   La articolul 9 din Regulamentul (CE) nr. 1014/2010 al Comisiei (2) se adaugă următoarele alineate (3), (4) și (5):
   
      „(3)   Producătorii care notifică erori în conformitate cu articolul 8 alineatul (5) primul paragraf din Regulamentul (CE) nr. 443/2009 trebuie să utilizeze, ca bază pentru notificarea lor, seturile de date provizorii notificate de Comisie în temeiul articolului 8 alineatul (4).
      Notificarea de eroare trebuie să includă toate seturile de date referitoare la înmatriculările de vehicule pentru care este responsabil producătorul ce transmite notificarea.
      Eroarea trebuie indicată printr-o intrare separată în setul de date pentru fiecare versiune, intitulată «Observațiile producătorului», în care trebuie specificat unul din codurile următoare:
      
                  (a)
               
               
                  
                     Cod A – dacă evidențele au fost modificate de producător;
               
            
                  (b)
               
               
                  
                     Cod B – dacă vehiculul este neidentificabil;
               
            
                  (c)
               
               
                  
                     Cod C – dacă vehiculul nu se încadrează în domeniul de aplicare al Regulamentului (CE) nr. 443/2009 sau este scos din producție.
               
            În sensul celui de-al treilea paragraf litera (b), un vehicul este neidentificabil în cazul în care producătorul nu poate identifica sau corecta codul pentru tipul, varianta și versiunea respectiv(ă) sau, dacă este cazul, numărul de omologare de tip indicat în setul de date provizorii.
      (4)   În cazul în care un producător nu a notificat Comisiei erori în conformitate cu alineatul (3) sau în cazul în care notificarea este prezentată după expirarea termenului de trei luni prevăzut la articolul 8 alineatul (5) din Regulamentul (CE) nr. 443/2009, valorile provizorii notificate în conformitate cu articolul 8 alineatul (4) din regulamentul menționat sunt considerate finale.
      (5)   Notificarea de eroare menționată la alineatul (3) trebuie prezentată pe un suport de date electronic indelebil care să poarte mențiunea «Notificare de eroare – CO2 de la autoturisme» și să fie trimis prin poștă la următoarea adresă:
      
                  European Commission
               
            
                  Secretariat General
               
            
                  1049 Bruxelles
               
            
                  Belgium
               
            O copie în format electronic a notificării se transmite spre informare la următoarele căsuțe poștale electronice funcționale:
      EC-CO2-LDV-IMPLEMENTATION@ec.europa.eu
      și
      CO2-monitoring@eea.europa.”
   
   Articolul 2
   Prezentul regulament intră în vigoare în a treia zi de la data publicării în Jurnalul Oficial al Uniunii Europene.
   
      Prezentul regulament este obligatoriu în toate elementele sale și se aplică direct în toate statele membre.
      Adoptat la Bruxelles, 22 mai 2012.
      
         
            Pentru Comisie
         
         
            Președintele
         
         José Manuel BARROSO
      
   
   
      (1)  JO L 140, 5.6.2009, p. 1.
   
      (2)  JO L 293, 11.11.2010, p. 15